open-index/open-wikipedia-markdown huggingface dataset:
தொட்டபெட்டா

தமிழ்நாட்டின் மிக உயரமான மலை தொட்டபெட்டா
thumb|444x444px|'''நீலகிரி மாவட்டத்திலுள்ள தொட்டபெட்டா மலைகள்'''
**தொட்டபெட்டா** (*Doddabetta*) தமிழ்நாடு நீலகிரி மாவட்டத்தில் உள்ள மிக உயரமான மலை ஆகும். இதன் உயரம் 2623 மீட்டர்கள் ஆகும். இதன் வழக்குச் சொற்கள் கருதத் தக்கவை.  இது உதகமண்டலத்தில் இருந்து 8 கிலோமீட்டர் தொலைவில் உள்ளது. இது ஒரு முக்கியமான சுற்றுலாத் தலம் ஆகும். இம்மலையின் உச்சியில் இருந்து சாமுண்டி மலையைப் பார்க்க முடியும்.

தொட்டபெட்டா என்ற சொல்லின் மூலம் கன்னடம் ஆகும். கன்னடத்தில் தொட்ட என்றால் பெரிய, பெட்டா என்றால் மலை. எனவே பெரிய மலை எனப் பொருள்படும் படி இது தொட்டபெட்டா என்று அழைக்கப் படுகிறது.

தொட்டபெட்டா உச்சியில் வானாய்வுக்கூடமொன்று கி. பி. 1846-ஆம் ஆண்டு நிறுவப்பட்டது. ஆனால் கி. பி. 1859-இல் உதகமண்டலத்திற்கு ஒன்பது கல் தொலைவில் உள்ள இராணுவத்தாரின் தங்கல் இடமான வெல்லிங்டனுக்கு இது மாற்றப்பட்டது. சில ஆண்டுகள் கழித்து மறுபடியும் தொட்டபெட்டாவிற்கே மாற்றப்பட்டது. ஆனால் இது இப்பொழுது பயன்படும் நிலையில் இல்லை. தொட்டபெட்டாவின் உச்சியிலிருந்து காண்போர் கண்களுக்கு உதகமண்டலத்தின் முழுக் காட்சியும் பேரழகோடு தென்படும். அதோடு கோவை மாவட்டத்திலுள்ள எல்லா மலைகளும் தென்படும்.

## வரலாறு
தொட்டபெட்டாவின் சங்க காலப் பெயர் **தோட்டி மலை**. கோட்டையுடன் விளங்கிய இதனைச் சங்ககாலச் சேர மன்னன் பெருஞ்சேரல் இரும்பொறை வென்று தனாக்கிக்கொண்டான்.  யானையை அடக்க உதவும் அங்குசத்துக்கு வழங்கப்பட்ட தமிழ்ப்பெயர் தோட்டி. தோட்டி போல் உயர்ந்தோங்கி நின்ற முகடு தோட்டி எனப்பட்டது. நள்ளி இந்த மலையின் அரசன். இவன் [கடையெழு வள்ளல்களுள் ஒருவன்.  இந்த நள்ளியின் தம்பி [இளங்கண்டீரக்கோ ஈரமானது கண்டுகண்டாக இருக்கும் இடம் இது ஆகையால் நீலகிரி அக்காலத்தில் கண்டீர மலை எனப்பட்டது. 

'நளிமலை' என்னும் பெயரிலுள்ள 'நளி' என்னும் சொல் குளிர் மிகுதியைக் குளிக்கும். நளி என்னும் சொல் பெருமை 	, செறிவு 	 என்னும் பொருள்களை உணர்த்தும் என்று தொல்காப்பியம் குறிப்பிடுகிறது. தமிழ்நாட்டிலேயே பெரியமலை ஆதலாலும், குளிர்மலை ஆதலாலும் இது நளிமலை எனப் பெயர் பெற்றது 

எருமை இருந்தோட்டி போல் ஒருவன் என் கையைப் பிடித்துத் தன் தலைமேல் வைத்துச் சத்தியம் செய்தான் என்று ஒரு பெண் குறிப்பிடுகிறாள். தோட்டி என்பது ஒரு கருவி. தொரட்டு, அங்குசம் ஆகிய கருவிகளைக் குறிக்கும். அவள் கையைத் தொரட்டு போல் வளைத்துத் தன் தலைமேல் வைத்துச் சத்தியம் செய்தானாம். 

## படங்கள்

File:Mt. Doddabetta.jpg|Nilgiri Hills from atop Doddabetta
File:Doddabetta viewOf Ooty 1.jpg|தொட்டபெட்டா உச்சியிலிருந்து ஊட்டியின் தோற்றம்
File:Doddabetta viewOf Ooty 2 cropped.jpg| தொட்டபெட்டா உச்சியிலிருந்து ஊட்டியின் ஒரு தோற்றம்
File:Doddabettateles.jpg|தொலைநோக்கி இல்லம்


## அடிக்குறிப்பு

## வெளியிணைப்புகள்
*Hills and Peaks 
*DODDABETTA:|தொட்டபெட்டா 
 

பகுப்பு:சங்க காலப் புவியியல்
பகுப்பு:நீலகிரி மாவட்ட மலைகள்
பகுப்பு:உதகமண்டலம்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:இந்திய மாநிலங்களின் உயர்ந்த சிகரங்கள்
பகுப்பு:சேரர் போர்கள்
முதஸ்ஸர் நசார்

**முதஸ்ஸர் நசார்** (*Mudassar Nazar*, பிறப்பு: ஏப்ரல் 6. 1956), முன்னாள் பாக்கித்தானியத் துடுப்பாட்டக்காரர்.இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார். மேலும் பாக்கித்தான் மற்றும் இங்கிலாந்து உள்ளூர்ப் போட்டிகளிலும் விளையாடியுள்ளார். தனது ஒய்விற்குப்பிறகு துடுப்பாட்ட நிருவாக அதிகாரியாக இவர் செயல்பட்டார். குறிப்பாக 1993 மற்றும் 2001 ஆம் ஆண்டுகளில் இவர் பாக்கித்தான் துடுப்பாட்ட அணியின் தலைமைப் பயிற்சியாளராக நியமிக்கப்படார்.மேலும் கென்ய துடுப்பாட்ட அணியிலும் இவர் தலைமைப் பயிற்சியாளராகவும்  செயல்பட்டார். இவர் 76 தேர்வுத் துடுப்பாட்டப் போட்டிகளிலும், 122 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1993 இலிருந்து 2001 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.இவர் லாகூர் , பஞ்சாபில் பிறந்தார்.

## தேர்வுத் துடுப்பாட்டம்
1976 ஆம் ஆண்டில் பாக்கித்தான் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது . டிசம்பர் 24 இல் அடிலெய்டில் நடைபெற்ற ஆத்திரேலியத் துடுப்பாட்ட அணிக்கு எதிரான முதலாவது தேர்வுத் துடுப்பாட்டப் போட்ட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 45 பந்துகளில் 13 ஓட்டங்கள் எடுத்து கில்மாரின் பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 64 பந்துகளில் 22 ஓட்டங்களை  எடுத்தார்.இந்தப் போட்டி சமனில் முடிந்தது. 1982 -1983 ஆம் ஆண்டுகளில் ஐதராபாத்து இந்தியாவில் நடைபெற்ற  இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவரும் மியான் தத்தும் இணைந்து 451 ஓட்டம்ங்கள் சேர்த்தனர். இதன்மூலம் 3 ஆவது இணைக்கு அதிக ஓட்டங்கள் சேர்த்த இணை எனும்சாதனை படைத்தனர். இதில் 557 நிமிடங்கள் களத்தில் இருந்து நூறு ஓட்டங்களை எடுத்தார். இதன்மூலம் மிக மெதுவாக நூறு ஓட்டங்கள் எடுத்தவர் எனும் சாதனை படைத்தார்.

### இறுதிப் போட்டி
1989 ஆம் ஆண்டில் பாக்கித்தான் துடுப்பாட்ட அணி நியூசிலாந்தில் சுற்றுப்பயணம் செய்து விளையாடியது . பெப்ரவரி 24 இல் ஓக்லாந்தில் நடைபெற்ற நியூசிலாந்துத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 13 பந்துகளில் 5 ஓட்டங்கள் எடுத்து ஹாட்லீயின் பந்துவீச்சில் ஆட்டமிழந்தார். பின் பந்துவீச்சில் 3 ஓவர்கள் வீசி 7 ஓட்டங்களை விட்டுகொடுத்தார். 1 ஓவரை மெய்டனாக வீசினார். ஆனால் இலக்கினைக் கைப்பற்றவில்லை.நியூசிலாந்து அணி பாலோ ஆன் ஆனது. பின் இரண்டாவது ஆட்டப் பகுதியில் இதில் 8 ஓவர்கள் வீசி 13 ஓட்டங்களை  விட்டுக்கொடுத்து 2 இலக்கினைக் கைப்பற்றினார். இதில் 2 ஓவர்களை மெய்டனாக வீசினார்.

## ஒருநாள் போட்டிகள்
1977 ஆம் ஆண்டில் இங்கிலாந்து அணி பாக்கித்தானில் சுற்றுப் பயணம் செய்தது. டிசம்பர் 23, ஷஹிவாலில் நடைபெற்ற இங்கிலாந்துத் துடுப்பாட்ட அணிக்கு எதிரான முதல்  ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானர். இந்தப் போட்டியில் 1 ஒவர் வீசி 12 ஓட்டங்களை விட்டுக்கொடுத்தார்.  இவரின் பந்துவீச்சு சராசரி 9.00 ஆகும்.இதில் 51 பந்துகளில்21 ஓட்டங்கள் எடுத்தார். இதில் இங்கிலாந்து அணி 3 இலக்குகள்வித்தியாசத்தில் வெற்றி பெற்றது.

## 5 இலக்குகள்

## சான்றுகள்

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
முகம்மது ஹுசைன்

**முகம்மது ஹுசைன்** (*Mohammad Hussain,* பிறப்பு:அக்டோபர் 81976, முன்னாள் பாக்கித்தானியத் துடுப்பாட்டக்காரர்). இவர் இரண்டு தேர்வுத் துடுப்பாட்டப் போட்டிகளிலும், 14 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996 இலிருந்து 1998 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1976 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
பகுப்பு:1977 பிறப்புகள்
முஷ்தாக் அகுமது

**முஷ்தாக் அகுமது** **மாலிக்** (**Mushtaq Ahmed Malik** (Urdu: **مشتاق احمد مل** பிறப்பு: சூன் 28. 1970), முன்னாள்பாக்கித்தானியத் துடுப்பாட்டக்காரர். தற்போது இவர் பாகித்தான் அணியின் தலைமை சுழற்பந்துவீச்சுப் பயிற்சியாளராக உள்ளார். இடதுகை சுழற் பந்துவீச்சாளரான  இவர் உலகின் தலைசிறந்த மூன்று சுழற்பந்து வீச்சாளர்களில் ஒருவராக அறியப்படுகிறார். இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார். கூக்ளி பந்தினை சிறப்பாக வீசியதன் மூலம் பரவலாக அறியப்பட்டார். இவர் 52 தேர்வுத் துடுப்பாட்டப் போட்டிகளிலும், 144 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1990 இலிருந்து 2003 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் தேர்வுப் போட்டிகளில் 185 இலக்குகளையும் , ஒருநாள் பன்னாட்டுத் துடுப்பாட்டப் போட்டிகளில் 161 இலக்குகளையும் கைப்பற்றியுள்ளார்.2000 ஆம் ஆண்டுகளின் துவக்கத்தில் உள்ளூர்ப் போட்டிகளில் விளையாடினார்.

இவர் 1992 துடுப்பாட்ட உலகக்கிண்ணத் தொடரில் கோப்பை வென்ற பாக்கித்தான் அணியில் இவர் இடம்பெற்றிருந்தார். 1997 ஆம் ஆண்டில் விசுடன் துடுப்பாட்டாளர்களின் நாட்குறிப்பு இவரை *ஹால் ஆஃப் ஃபேமாக*  அறிவித்தது. இவர் சசக்ஸ் மாகாணத் துடுப்பாட்ட அணிக்காக விளையாடினார். இவரின் காலத்தில் மாகாணத் துடுப்பாடட்ப் போட்டிகளில் அதிக இலக்குகளை வீழ்த்தியவர்களின் பட்டியலில் முதலிடம் பிடித்தார். மேலும் 2003, 2006 மற்றும் 2007 ஆம் ஆண்டுகளில் சசெக்ஸ் அணி  கோப்பையை வெல்வதற்கு உதவினார்.

## சர்வதேச போட்டிகள்

1987 ஆம் ஆண்டில் தனது 16 ஆவது வயதில் பாக்கித்தான் அணிக்காக முதல் தரத் துடுப்பாட்டப் போட்டிகளில் விளையாடத் துவங்கினார். சுக்குர் துடுப்பாட்ட அணிக்கு எதிரான போட்டியில் இவர் முல்தான் அணி சார்பாக விளையாடினார். இந்தப் போட்டியின் இரண்டாவது ஆட்டப் பகுதியில் இவர் நான்கு இலக்குகளைக் கைப்பற்றினார். இங்கிலாந்து துடுப்பாட்ட அணிக்கு எதிரான போட்டியில் இவர் பஞ்சாப் முதலமைச்சர் லெவன் அணி சார்பாக விளையாடினார். இந்தப் போட்டியில் முதல்முறையாக ஐந்து இலக்குகளைக் கைப்பற்றினார். பின் 1988 ஆம் ஆண்டில் நடைபெற்ற 198 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் பாக்கித்தான் அணி சார்பாக விளையாடினார். இந்தத் தொடரில் மொத்தம் 19 இலக்குகளை 16.21 எனும் சராசரியில் கைப்பற்றினார். இந்தத் தொடரில் இருதிப்போட்டியில் ஆத்திரேலியத் துடுப்பாட்ட அணியிடம் ஐந்து இலக்குகள் வித்தியாசத்தில் தோல்வி அடைந்தது. இதற்கு அடுத்த தொடரில் முதல் முறையாக பத்து இலக்குகளைக் கைப்பற்றினார். பெசாவர் துடுப்பாட்ட அணிக்கு எதிரான முதல் ஆட்டப்பகுதியில் 6 இலக்குகளையும் இரண்டாவது ஆட்டப் பகுதியில் 8 இலக்குகளையும் கைப்பற்றினார். இந்தத் தொடரின் முடிவில் 52 இலக்குகளைக் கைப்பற்றினார். இவரின் பந்துவீச்சு சராசரி 22.84 ஆகும். பின் 19 வயதிற்குட்பட்ட பாக்கித்தான் அணியில் இடம்பெற்றார்.இதில் இந்தியத் துடுப்பாட்ட அணிக்கு எதிரான துடுப்பாட்டப் போட்டியில் 26 இலக்குகளைக் கைப்பற்றினார். இந்தப் போட்டியில் பாக்கித்தான் அணியின் சக வீரர்கள் எடுத்த இலக்குகளின் எண்ணிக்கையில் இருமடங்கு இலக்குகளை இவர் கைப்பற்றினார். முதல்தரத் துடுப்பாட்டப் போட்டிகளில் சிறப்பாக செயல்பட்டதன் மூலம் இவர் 1989 ஆம் ஆண்டில் பாக்கித்தான் துடுப்பாட்ட அணியில் சேர்க்கப்பட்டார்.

## சான்றுகள்


பகுப்பு:பாக்கித்தானியத் துடுப்பாட்டக்காரர்கள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
முகுசின் கான்

**முகுசின் கான்** (Mohsin Khan, பிறப்பு: மார்ச்சு 15. 1955), ஒரு பாக்கித்தானியத் துடுப்பாட்டக்காரர். இவர் 48 தேர்வுத் துடுப்பாட்டப் போட்டிகளிலும், 75 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1977 இலிருந்து 1986 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
நதீம் அப்பாஸி

**நதீம் அப்பாஸி** (*Nadeem Abbasi*, பிறப்பு: நவம்பர் 10. 1968), ஒரு பாக்கித்தானியத் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 131 முதல்தர துடுப்பாட்டப் போட்டிகளிலும்கலந்து கொண்டுள்ளார். 1989 இல் பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1968 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
முகுசின் கமால்

**முகுசின் கமால்** (*Mohsin Kamal,* பிறப்பு: சூன் 16. 1963), ஒரு பாக்கித்தானியத் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984 இலிருந்து 1994 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
முகம்மது தல்ஹா

**முகம்மது தல்ஹா** (*Mohammad Talha,* பிறப்பு: அக்டோபர் 15. 1988), பாக்கித்தானியத் துடுப்பாட்டக்காரர்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1988 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
முகம்மது கஸ்ஸாலி

**முகம்மது கஸ்ஸாலி** *(Mohammed Ghazali*, பிறப்பு: சூன் 15. 1924, இறப்பு ஏப்ரல் 26. 2003 இவர் இந்தியா மும்பாயைப் பிறப்பிடமாகக் கொண்டவர். பாக்கித்தானியத் துடுப்பாட்டக்காரர்). இவர் இரண்டு தேர்வுத் துடுப்பாட்டப் போட்டிகளிலும், 46 முதல்தர துடுப்பாட்டப் போட்டிகளிலும் கலந்து கொண்டுள்ளார். 1954 இல் பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1924 பிறப்புகள்
பகுப்பு:2003 இறப்புகள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
முகம்மது சியாத்

**முகம்மது சியாத்** (*Mohammad Zahid*, பிறப்பு: ஆகத்து 27. 1974), ஒரு பாக்கித்தானியத் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 11 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2003 இல் பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1974 பிறப்புகள்
பகுப்பு:1976 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
முஷ்தாக் முகம்மது

**முஷ்தாக் முகம்மது** (*Mushtaq Mohammad,* பிறப்பு: நவம்பர் 22. 1943), ஒரு பாக்கித்தானியத் துடுப்பாட்டக்காரர். இவர் 57 தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1959 இலிருந்து 1979 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் பாக்கித்தான் தேசிய அணியின் தலைவராக 1978 / 1979 பருவ ஆண்டுகளில் கடமையாற்றியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1943 பிறப்புகள்
பகுப்பு:சிராப்சையர் துடுப்பாட்டக்காரர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
முகம்மது வசீம்

**முகம்மது வசீம்** (*Mohammad Wasim*, பிறப்பு: ஆகத்து 8. 1977), ஒரு பாக்கித்தானியத் துடுப்பாட்டக்காரர். இவர் 18 தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996 இலிருந்து 2000 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
முகம்மது நசீர்

**முகம்மது நசீர்** (*Mohammad Nazir*, 8 மார்ச்சு 1946 – 21 நவம்பர் 2024), முன்னாள்பாக்கித்தானியத் துடுப்பாட்டக்காரர்). இவர் 14 தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1969 இலிருந்து 1984 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

## மேற்கோள்கள்

பகுப்பு:1946 பிறப்புகள்
பகுப்பு:2024 இறப்புகள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
பகுப்பு:பாக்கித்தானியத் துடுப்பாட்டக்காரர்கள்
கான் முகம்மது

**கான் முகம்மது ** (*Khan Mohammad,* பிறப்பு: சனவரி 1. 1928, இறப்பு சூலை 4. 2009) முன்னாள்பாக்கித்தானியத் துடுப்பாட்டக்காரர்). இவர் 13 தேர்வுத் துடுப்பாட்டப் போட்டிகளிலும், 54 முதல்தர துடுப்பாட்டப் போட்டிகளிலும் கலந்து கொண்டுள்ளார். 1952 இலிருந்து 1958 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

## மேற்கோள்கள்
 

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1928 பிறப்புகள்
பகுப்பு:2009 இறப்புகள்
பகுப்பு:சாமர்செட் துடுப்பாட்டக்காரர்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
முகம்மது கலீல்

**முகம்மது கலீல்** (*Mohammad Khalil,* பிறப்பு:நவம்பர் 11 1982, முன்னாள் பாக்கித்தானியத் துடுப்பாட்டக்காரர்). இவர் இரண்டு தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2003 இலிருந்து 2004 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
தேசிய ஊரக சுகாதார இயக்கம் (இந்தியா)

**தேசிய ஊரக சுகாதார இயக்கம்** *(National Rural Health Mission)* என்பது இந்திய நடுவணரசால் அரசு வழங்கும் நலச்சேவைகள் மக்களுக்கு குறிப்பாக ஊரகப்புறத்தினர், வறியோர், பெண்டிர் மற்றும் குழந்தைகளுக்கு எளிதில் கிட்டும் வகை செய்யும் இலக்கைக் கொண்டு ஆரம்பிக்கப்பட்டது ஆகும்.
இத்திட்டம் 05.04.2005 இல்துவங்கப்பட்டது. இது 2012 ஆம் ஆண்டு வரை செயலில் இருக்கும்.

## தேசிய அளவில் எட்டப்பட வேண்டிய இலக்குகள்
* குழந்தை இறப்பு விகிதத்தை ஆயிரத்துக்கு முப்பதாய்க் குறைத்தல்
* தாய்மை இறப்பு விகிதத்தை இலட்சதுக்கு நூறாய்க் குறைத்தல்
* மொத்த கருத்தரிப்பு வீதத்தை 2.1 ஆய்க் குறைத்தல்
* ஆயுர்வேதம், சித்த மருத்துவம் **(AYUSH)** ஆகிய பாரம்பரிய மருத்துவமுறைகளை உயிர்ப்பித்தல்

## மேற்கோள்கள்

## வெளியிணைப்புகள்
NRHM திட்டம் குறித்த இந்திய அரசின் இணையத்தளம் 

பகுப்பு:இந்திய அரசுத் திட்டங்கள்
தேசிய மக்கள் தொகை கொள்கை 2000 (இந்தியா)

**தேசிய மக்கள் கொள்கை 2000** *(*'National Population Policy 2000*')* என்பது இந்திய அரசு 2010 ஆம் ஆண்டில் எட்டப்பட வேண்டிய வகையில் சில ‌இலக்குகளைக் கொண்டு செயல்படுத்தப்பட்ட நலத்திட்டமாகும்.

## சிறப்பம்சம்
இக் கொள்கை மக்கள் தொகை பற்றிய இலக்குகள் மட்டுமின்றி குழந்தை நலம், மகளிர் கல்வி, எய்ட்சு கட்டுப்பாடு போன்றவை குறித்த இலக்குகளையும் முன்வைத்தது.

## 2010 ஆம் ஆண்டிற்கான இலக்குகள்
* இன்னும் எட்டப்படாமல் இருக்கும் அடிப்படை இனப்பெருக்க மற்றும் குழந்தை நலச் சேவைகளுக்கான அடிப்படைக் கட்டுமான அமைப்பை ஏற்படுத்துதல்
* 14 வயது வரை பள்ளிக் கல்வியை அனைவருக்கும் இலவசமாயும் கட்டாயமாகவும் ஆக்குதல்
* குழந்தை இறப்பு விகிதத்தை ஆயிரத்துக்கு முப்பதாய்க் குறைத்தல்
* தாய்மை இறப்பு விகிதத்தை இலட்சதுக்கு நூறாய்க் குறைத்தல்
* மொத்த கருத்தரிப்பு வீதத்தை 2.1 ஆய்க் குறைத்தல்
* ஆயுர்வேதம், சித்த மருத்துவம் (AYUSH) ஆகிய பாரம்பரிய மருத்துவமுறைகளை உயிர்ப்பித்தல்
* எல்லா வரும் முன் காக்கக் கூடிய நோய்களுக்கும் தடுப்பூசியை (தடுப்பு மருந்து) அனைத்துக் குழந்தைகளும் பெறும் படி செய்தல்
* பெண்களின் திருமண வயதை 20க்கு மேல் உயர்த்துதல்
* 80 விழுக்காடு மகப்பேறு மருத்துவமனைகளில் நடக்கும் வகை செய்தல்
* பிறப்பு, இறப்பு மற்றும் திருமணங்களை 100 விழுக்காடு பதிவு செய்தல்
* எய்ட்சு பரவுதலைக் கட்டுக்குள் வைத்தல் மற்றும் பால்வழித் தொற்று நோய் மருத்துவத்திற்கும் தேசிய எய்ட்சு கட்டுப்பாட்டு அமைப்பிற்கும் இடையே அதிக ஒருங்கிணைவுச் செயல்பாடுகளை ஏற்படுத்துதல்.
* தொற்று நோய்களைத் தடுத்தல் மற்றும் கட்டுக்குள் வைத்தல்
* சிறு குடும்ப விதியைத் தீவிரமாகப் பிரச்சாரம் செய்தல்
* சமூகஞ் சார் திட்டங்களை மையப்படுத்துவதன் மூலம் குடும்ப நலம் ஒரு மக்கள் இயக்கமாக மாறும் வண்ணம் செய்தல்

## மேற்கோள்கள்

## வெளியிணைப்புகள்
இந்திய அரசின் மக்கள் தொகை  ஆணையத்தின் இணையத்தளம் 

பகுப்பு:இந்திய அரசுத் திட்டங்கள்
நதீம் கவுரி

**நதீம் கவுரி** (Nadeem Ghauri, பிறப்பு: அக்டோபர் 12. 1962), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஆறு முதல்தர துடுப்பாட்டப் போட்டிகளிலும்கலந்து கொண்டுள்ளார். 1990 இல் பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
நதீம் கான்

**நதீம் கான்**  (*Nadeem Khan*)  இந்தியாவைச் சேர்ந்த ஒரு  மனித உரிமை ஆர்வலர். சமூக உரிமைகள் செயல்பாட்டில் ஆர்வமாக ஈடுபட்டுள்ளார்.  இந்துத்துவா அரசியல் மற்றும் சிறுபான்மையினருக்கு எதிரான அரசின் அட்டூழியங்களை விமர்சிப்பவராகவும் செயல்படுகிறார்.  சமூக  உரிமைகளைப் பாதுகாப்பதற்கான சங்கத்தின் தேசிய அழைப்பாளராக முக்கியத்துவம் பெறுகிறார். ஐக்கிய வெறுப்புக்கு எதிரான அமைப்பின்  இணை நிறுவனர் ஆவார், இவ்வமைப்பு  இந்தியாவில் நடக்கும் கொலைகள் மற்றும் வெறுப்பு குற்றங்களுக்கு பதிலளிக்கும் வகையில் 2017 ஆம் ஆண்டு சூலை மாதத்தில்  தொடங்கப்பட்டது. நதீம் கான் சமாத்-இ-இசுலாமி இந்து அமைப்புடனும் தொடர்புடையவராக  அதன் உதவி மக்கள் தொடர்பு செயலாளராகவும் இயங்கினார். 
## செயற்பாடு
நதீம் கான் ஒரு முதுநிலை வணிக நிர்வாகியாவார். விற்பனை நிபுணரான இவர் ஏர்டெல், வோடபோன், நோக்கியா, யூனிகார்ன்,  போன்ற நிறுவனங்களில்  பல ஆண்டுகளாக சீனாவில் பணியாற்றிய அனுபவம் பெற்றுள்ளார்.  இந்தியாவில் சிறுபான்மையினருக்கு எதிரான அட்டூழியங்கள் அதிகரித்து வருவதைத் தொடர்ந்து சிறுபான்மை உரிமை ஆர்வலராக தனது வேலையை விட்டுவிட்டார்.

## ஐக்கிய வெறுப்புக்கு எதிரான அமைப்பு
நதீம் கான் மற்ற ஆர்வலர்களுடன் இணைந்து 2017 ஆம் ஆண்டு  வெறுப்புக்கு எதிரான குற்றப் பிரச்சார முயற்சியான ஐக்கிய வெறுப்புக்கு எதிரான அமைப்பு ஒன்றை தொடங்கினார். இவ்வமைப்பு தொழில் வல்லுநர்கள், மாணவர்கள், சமூக ஆர்வலர்கள், அதிகாரத்துவவாதிகள், பத்திரிகையாளர்கள் மற்றும் வழக்கறிஞர்கள் ஆகியோரைக் கொண்ட ஒரு குழுவாகும், இவர்கள் நாடு முழுவதும் மாநாடுகள், போராட்டங்கள், பட்டறைகளை ஏற்பாடு செய்வதன் மூலம் வெறுப்புக் குற்றங்களால் பாதிக்கப்பட்டவர்களுக்கான காரணத்தை முக்கிய விவாதங்களுக்குக் கொண்டு வர உதவவும், பிரச்சினைகளைத் தீர்க்கவும் முயற்சி செய்கிறார்கள்.

## நசீப் இயக்கத்திற்கு நீதி
சவகர்லால் நேரு பல்கலைக்கழகத்தின் இசுலாமிய மாணவர் நசீப் அகமது காணாமல் போன பிறகு, இவ்விவகாரத்தை தீவிரமாக எடுத்துக் கொள்ள நசீப்பின் தாயார் பாத்திமா நபீசு தலைமையில் பொதுவுடமைக் கட்சி தலைமையகம்  மற்றும் ஜந்தர் மந்தரில் நதீம் கான் மற்ற ஆர்வலர்களுடன் பலமுறை ஆர்ப்பாட்டம் நடத்தினர். இது தவிர நதீம் கான் நசீப் வழக்கில் கையெழுத்து இயக்கத்தையும் முன்னெடுத்திருந்தார்.

## மேற்கோள்கள்
# " வெறுப்புக்கு எதிராக ஒன்றிணைந்தவர்கள் யார், ஏன் அமித் ஷா அவர்களை குறிவைக்கிறார்" TheQuint.( 2020-03-12) மீட்டெடுக்கப்பட்டது. 06 ஜனவரி 2023.
# " தர்ராங் காயமடைந்து, முறையான சிகிச்சையின்றி, மொய்னுல் ஹக்கின் மகன் போலீசில் புகார் அளித்தார் " *தி வயர்.( 04 அக்டோபர் 2021) ஜனவரி 06, 2023 இல் பெறப்பட்டது.*
# " டெல்லி கலவரங்கள்: ஜாமியாவின் ஆராய்ச்சி அறிஞர் கைது செய்யப்பட்டார், நிரபராதிக்கு எதிராக செயல்பட்டதாக காவல்துறை குற்றம் சாட்டப்பட்டது " *TheLogical Indian.* *ஜனவரி 06, 2023 இல் பெறப்பட்டது.*
# " சிவில் ஒத்துழையாமை NRC, NPR மற்றும் CAB ஆகியவற்றைச் சமாளிப்பதற்கும், குடிமக்களை அறிவிப்பதற்கும் ஒரு வழியாகும்" enewsrooom.in 06 ஜனவரி 2023 அன்று பெறப்பட்டது.
# " உங்களுடையது போலவே இந்தியாவும் என்னுடையது என்று நான் சொல்வது என் தவறா? - உமர் காலித் " *காவல்துறை திட்டத்தின் ஒரு சுயவிவரம்.* *ஜனவரி 06, 2023 இல் பெறப்பட்டது* 

பகுப்பு:இந்திய சமூகவியலாளர்கள்
பகுப்பு:வாழும் மக்கள்
பகுப்பு:உத்தரப் பிரதேச நபர்கள்
நசீம் உல் கனி

**நசீம் உல் கனி** (*Nasim-ul-Ghani*, பிறப்பு: மே 10. 1941), ஒரு பாக்கித்தானியத் துடுப்பாட்டக்காரர். இவர் 29 தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். 1958 இலிருந்து 1973 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1941 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
நவ்சாத் அலி

**நவ்சாத் அலி** (*Naushad Ali *), பிறப்பு: அக்டோபர் 1. 1943), ஒரு பாக்கித்தானியத் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும், 83 முதல்தர துடுப்பாட்டப் போட்டிகளிலும் கலந்து கொண்டுள்ளார். 1965 இல் பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1943 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
நவீட் அஸ்ரப்

**நவீட் அஸ்ரப்** (*Naved Ashraf,* பிறப்பு: செப்டம்பர் 27. 1974), ஒரு பாக்கித்தானியத் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 13 முதல்தர துடுப்பாட்டப் போட்டிகளிலும் கலந்து கொண்டுள்ளார். 1998 இலிருந்து 2000 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
நவீட் அஞ்சும்

**நவீட் அஞ்சும்** (*Naved Anjum,* பிறப்பு: சூலை 27. 1963), ஒரு பாக்கித்தானியத் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 13 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984 இலிருந்து 1992 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
மதுரைக் கடையத்தார் மகன் வெண்ணாகனார்

thumb|200px|right|"பேரூர் கொண்ட ஆர்கலி விழவு" - படம் இக்கால விழா
**மதுரைக் கடையத்தார் மகன் வெண்ணாகனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது குறுந்தொகை 223.

## பாடல் சொல்லும் செய்தி
பிரிவிடை வேறுபட்ட கிழத்தியைத் தோழி தேற்றுகிறாள். மனம் தேறுதல் பெறாத கிழத்தி தோழிக்குச் சொல்கிறாள்.

பேரூர் கொண்டாடும் திருவிழாவுக்குச் சென்றுவரலாம் என்கிறாய். அங்கு நல்லவர்கள் பலர் இருப்பார்கள் என்பது உண்மைதான். தாய் அன்று தழல், தட்டை, முறி ஆகியவற்றைத் தந்து தினைப்புனம் காக்க அனுப்பிவைத்தாளே அங்கே என் நலத்தையெல்லாம் உண்டு எடுத்துக்கொண்டு சென்றானே ஒருவன் அவன் இருப்பானா? - என்கிறாள் கிழத்தி.

பகுப்பு:சங்கப் புலவர்கள்
மதுரை ஓலைக்கடைக் கண்ணம் புகுந்தாராயத்தனார்

**மதுரை ஓலைக்கடைக்கண்ணம் புகுந்தார் ஆயத்தனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது புறநானூறு 350.

மதுரையில் ஓலைக்கடைக்கண்ணம் என்பது ஒரு பகுதி. தன் உற்றார் உறவினராகிய ஆயத்தாரோடு இப்பகுதியில் குடியேறிய புலவர் இவர். இவரது இயற்பெயர் தெரியவில்லை.

## பாடல் சொல்லும் செய்தி
:திணை - காஞ்சி
:துறை - மகட்பாற்காஞ்சி

அழகிய மகள் ஒருத்தியைத் திருமணம் செய்கொள்வதற்காக வேந்தன் அவளது ஊரை முற்றுகை இட்டிருக்கிறான். அகழிக் கிடங்கைத் தூர்த்துவிட்டான். மதிலைத் தகர்த்துவிட்டான். கொல்லன் பட்டறையில் வடிக்கும் வேல் உலையில் காய்ச்சி எடுக்கப்படும்போது தோன்றுவது போல் இன்னும் வேந்தனின் கண் சிவந்துள்ளது. வளையல் பிறழும் இவளது தோளிலுள்ள சுணங்ககழகு என்ன ஆகுமோ தெரியவில்லை என ஊர்மக்கள் பேசிக்கொள்வதாக இந்தப் பாடல் அமைந்துள்ளது.

## மேற்கோள்கள்

பகுப்பு:சங்கப் புலவர்கள்
மதுரை இளம்பாலாசிரியன் சேந்தன் கூத்தனார்

**மதுரை இளம்பாலாசிரியன் சேந்தன் கூத்தனார்** சங்ககாலப் புலவர்களில் ஒருவர். இவரது பாடல்கள் மூன்று உள்ளன. அவை: அகநானூறு 102, 348, நற்றிணை 273 ஆகியவை.

## பெயர் விளக்கம்
இளம்பாலாசிரியன் = இளஞ்சிறுவர்களுக்குப் பாடம் சொல்லித்தரும் ஆசிரியன்
சேந்தன் - இந்தப் புலவர் கூத்தனாரின் தந்தை. சேந்தன் என்னும் பெயர் சேயோனாகிய முருகனைக் குறிக்கும்.

## அகநானூறு 102 சொல்லும் செய்தி
இரவில் தலைவிக்காகத் தலைவன் காத்திருக்கிறான். அதனை அறியாதவள் போலத் தலைவி தோழியிடம் சொல்கிறாள்.

நாடன் நேற்று வந்தான். இன்று என்ன ஆனான் என்று தெரியவில்லை. ஊர் அலர் தூற்றுகிறது. என் நெற்றி அவனை நினைத்துப் பசந்து கிடக்கிறது. இது என்ன ஆகுமோ தெரியவில்லை - என்கிறாள்.

கானவன் உளைமானைப் போல வலிமை படைத்தவன். தினைக்காவலுக்கு வந்தவன் நன்றாகக் குடித்துவிட்டுக் கழுது என்னும் பரண்மேல் கிடக்கிறான்.

கொடிச்சி தன் கூந்தலை சந்தனப் புகையில் உலர்த்திக்கொண்டு குறிஞ்சிப்பண் பாடுகிறாள். அதனைக் கானவனும் கேட்கவில்லை. தினையை மேயாமல் உறங்கும் யானையும் கேட்டபாடில்லை. இப்படிப்பட்ட நாட்டுத் தலைவன்தான் இந்தப் பாடலின் தலைவன்.

## அகநானூறு 348 சொல்லும் செய்தி
நாடனைத் தேறிய என் நெஞ்சம் இனி என்ன ஆகும்? என்று தலைவி தோழியை வினவுகிறாள்.
### அரியல்
பலாச்சுளையையும், இறால் கருவாட்டையும் கலந்து ஊறவைத்த நீர்.
### தோப்பி
அரியலை மூங்கில் குழாயில் ஊற்றிப் புளிக்கவைத்த கள்வகை.
### சிலை விளையாட்டு
தோப்பியைத் தழையாடை உடுத்த குறவர் மகளிர் ஊற்றித் தரத் தர வேண்டிய அளவு பருகிய குறவர் இரவில் தினைப்புனம் காவலுக்குச் செல்லாமையால் யானை தினையைக் கவர்ந்து உண்டதைக்கூடப் பொருட்படுத்தாமல் தம் வில்லாற்றல் வலிமையை ஆராய்ந்துகொண்டு திரிவார்களாம்.

இப்படிக் குறவர் திரியும் நாடன் இந்தப் பாட்டுடைத் தலைவன். இவனை நம்பி என் நெஞ்சு என்ன ஆகப்போகிதோ என்று கூறுகிறாள் இந்தப் பாட்டுடைத் தலைவி.

## நற்றிணை 273 சொல்லும் செய்தி
அவன் குன்றநாடன். அவன் குன்றில் யானை நீர் பருகும் சுனையில் பூத்திருக்கும் நீல மலர் போல அவள் கண் பூத்திருக்கிறது. அவன் அவளுக்காகக் காத்திருக்கிறான். அவள் தாய் வேலனை அழைத்து முருகாற்றுப்படுத்தும் விழா நடத்துகிறாள்.

இந்தச் செய்திகளைச் சொல்லித் தோழி அவளோடு(தலைவியோடு) உரையாடிக்கொண்டிருப்பதாக இந்தப் பாடல் சொல்கிறது.

பகுப்பு:சங்கப் புலவர்கள்
கால் மாறி ஆடிய படலம்

**கால் மாறி ஆடிய படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 24வது படலமாகும். (செய்யுள் பத்திகள்: 1428 - 1460) இது விருத்த குமார பாலரான படலம் என்பதற்கு அடுத்து வருவதாகும்.

இப்படலத்தில் இராசசேகர பாண்டியனின் வேண்டுதலுக்கு இசைந்து நடராசப் பெருமான் வெள்ளியம்பலத்தில் கால் மாறி ஆடிய திருவிளையாடல் கூறப்படுகிறது.

## திருவிளையாடல்
இராசசேகர பாண்டியன் சிவபெருமானின் வெள்ளியம்பலத்தில் செய்யும் அனந்தத் திருநடனத்தில் மிகுந்த அன்பு கொண்டிருந்தான். அதன் காரணமாக 64 கலைகளில் பரதக் கலை ஒழித்து மற்றையவற்றில் கல்வி வல்லவனாயிருந்தான். அக்காலத்தில் சோழ மன்னவனாயிருந்தவன் கரிகாலன். இவன் அறுபத்து நான்கு கலைகளிலும் வல்லவனாயிருந்தான். ஒருமுறை சோழ நாட்டு அரண்மனைப் புலவன் ஒருவன் இராசசேகர பாண்டியனைப் பார்த்து நீ பரதக் கலையில் பயிற்சி இல்லாதவன்; கரிகாலன் அனைத்தும் கற்றவன் எனக் கூறினான். இதனால் வருந்திய பாண்டியன் தானும் பரதம் பயிலலானான்.

பரதம் பயில்கையில் தனது உடல்வலியை உணர்ந்த பாண்டியன் இறைவனது கால்களும் வலியால் துன்பப் படுமே எனக் கலங்கினான். ஒருநாள் சிவராத்திரி நாளில் வெள்ளியம்பலத் திருக்கூத்தைக் கண்டு கண்ணீர் மல்கிய பாண்டியன் "எம் பெருமானே நின்ற திருவடி எடுத்து வீசி, எடுத்த திருவடி ஊன்றி அடியேன் காணும் படிக் கால் மாறி ஆட வேண்டும். இல்லையேல் நான் இறந்து விடுவேன்" என வேண்டிப் புலம்பினான். இறைவன் பாண்டியனின் அன்புக்குக் கட்டுப்பட்டு இடப்பாதத்தைத் தரையில் ஊன்றி வலப்பாதத்தை எடுத்து வீசி ஆடிக் காட்டினார்.

பகுப்பு:திருவிளையாடல்கள்
இந்தியாவில் சட்ட உதவி பெறும் உரிமை

இந்தியக் குடியரசில் சட்டத்தின் முன் எல்லோரும் சமம், அனைவருக்கும் சமநீதி கிடைக்க வேண்டும் என்றும் ஏழைகள், எழுத்தறிவு இல்லாதாவர்கள், சமூகத்தில் பிற்படுத்தப்பட்டவர்கள் ஆகியோருக்குத் தங்கள் உரிமைகளை நிலைநாட்டிக் கொள்ள இலவச சட்ட உதவி (free legal aid) அளிக்க வேண்டும் என்றும் இந்திய அரசியலமைப்புச் சட்டத்தில் பிரிவு 39A மூலம் வகை செய்யப்பட்டுள்ளது. இந்த நோக்கத்தை நிறைவேற்றி வைக்க இந்திய அரசு தேசிய சட்ட பணிகள் ஆணையத்தை 1987 ஆம் ஆண்டு இயற்றப்பட்ட சட்ட பணிகள் ஆணைய சட்டத்தின் மூலம் ஏற்படுத்தியது.

## சட்ட உதவி பெறக்கூடியவர்கள்
#தாழ்த்தப்பட்ட அல்லது பழங்குடியினர்
#பிச்சையெடுப்போர் அல்லது தன்னையே வியாபார பொருளாய் கொண்ட அடிமை நபர்
#பெண் அல்லது குழந்தை
#ஊனமுற்றோர்
#பேரழிவாலோ அல்லது இனக் கலவரங்களாலோ வெள்ளம்,பூகம்பம் இவற்றால் பாதிக்கப்பட்ட நபர்
#ஒரு தொழிற்சாலையில் பணிபுரியும் தொழிலாளி
#பாதுகாப்பு இல்லங்களில் வைக்கப்பட்ட நபர்
#மேற்கண்ட வரிசையில் வரும் நபருக்கு மட்டுமல்லாது வருட வருமானம் ரூ.9000க்கு குறைவான நபருக்கு உச்சநீதிமன்றம் அல்லாத இதர நீதிமன்றங்களிலும் வருட வருமானம் ரூ.12000க்கு குறைவான நபருக்கு உச்சநீதிமன்றத்திலும் இந்த அமைப்பு மூலம் சட்ட உதவி உண்டு.

## சட்ட உதவி அமைப்புகள்
அனைத்து மாநிலத் தலைநகரங்கள், மாவட்ட தலைநகரங்கள் மற்றும் எங்கெல்லாம் நீதிமன்றங்கள் உள்ளனவோ அங்கெல்லாம் சட்ட உதவி குழுக்கள் செயல்படுகின்றன. ஒவ்வொரு குழுவிலும், ஆலோசனை மையங்கள் செயல்படுகின்றன. இவை தவிர மாவட்டங்களில் நீதிமன்றங்கள் இல்லாத ஊர்களிலும் சமரச மையங்கள் என்ற அமைப்பு தொடங்கப்பட்டுள்ளது. மேலும் எல்லா மாவட்ட தலைநகரங்களிலும் மற்றும் சில குறிப்பிட்ட ஊர்களிலும் பெண்களுக்கான தனி மையங்களும் தொடங்கப்பட்டுள்ளன.

## மக்கள் நீதிமன்றங்கள்
இந்திய நீதிமன்றங்களில் தேங்கிக்கிடக்கும் வழக்குகளை முடிக்க உதவுவதற்கும் வழக்குகளில் விரைவில் நிவாரணம் பெறுவதற்கும் லோக் அதாலத்துகள் (மக்கள் நீதிமன்றங்கள்) என்ற அமைப்பை சட்ட பணிகள் ஆணையம் உயர் நீதிமன்றத்தின் அனுமதியுடன் 1986 முதல் நடத்திவருகிறது. சட்டபிரச்சனை எழாத வழக்குகளை நீதிமன்றங்களில் இருந்து பிரித்து எடுத்து விவரங்கள் சேகரித்து சம்பந்தப்பட்ட தரப்பினர் இருவரின் வழக்குரைஞர்களின் சம்மதத்துடன் மக்கள் நீதிமன்றத்திற்கு எடுத்து செல்லப்படுகிறது. இருதரப்பினரையும் வைத்து அவர்கள் ஒரு உடன்பாடுக்கு வருவதற்கு உதவி செய்து வழக்கு உடனடியாக முடிக்கப்படுகிறது. இது உடன்பாட்டு தீர்வு என்பதால் இதற்கு மெல் முறையீடு கிடையாது.

பகுப்பு:இந்தியாவில் சட்டம்
பகுப்பு:இந்தியாவில் மனித உரிமைகள்
இசுக்கிராப்பி

**இசுக்கிராப்பி** என்பது பைத்தோன் மொழியில் எழுதப்பட்டுள்ள ஒரு மென்பொருள் ஆகும். இது ஒரு ஒரு மேல் நிலை திரை அல்லது பக்கம் சுரண்டும் ஒரு வலை ஊரி சட்டகம் ஆகும். இது வலைத்தளங்களை ஊர்ந்து ஒழுங்குபடுத்தப்பட்ட தகவல்களைச் எடுக்க வல்லது. இது தரவு அகழ்வாய்வு, கண்காணிபு, தன்னியக்க பரிசோதனை போன்ற பல பயன்பாடுகளுக்குப் பயன்படுத்தலாம். 

## வெளி இணைப்புகள்
* scrapy.org

பகுப்பு:பைத்தான்
எக்சுபெக்ட்

**எக்சுபெக்ட்** என்பது கணினி பிணையத்தில் பல்வேறு ஊடாடல் பணிகளை தன்னியக்கமாக ஆக்க உதவும் ஒரு நிரல் மொழி ஆகும்.  இதன் முதல் வடிவம் டி.சி.எல் மொழியில் நீட்சியாக எழுதப்பட்டது. தற்போது பெர்ள், பைத்தோன் மொழிகளிலும் இந்த மொழிக்கான பொதிகள் உள்ளன.

## முக்கிய கட்டளைகள்
* expect 
* send 
* spawn

## பெர்ள் எடுத்துக்காட்டு

```
#!/usr/bin/perl
use strict;
use warnings;
use Expect;

my $exp = new Expect();

my $timeout = 4;
my $expect_log = "test.txt";

$exp->spawn("ssh abc\@example.com");
$exp->expect($timeout, 'Password:');

$exp->send("password\n");
$exp->expect($timeout, '/^turo(.*)$/');

$exp->log_file("$expect_log");

$exp->send("ls -la \n");
$exp->expect($timeout, '/^servername(.*)$/');

# open(FH_test, ">$expect_log") or die ("Can not open");

$exp->send("exit\r");
$exp->soft_close();
```


## மேற்கோள்கள்

பகுப்பு:பெர்ள்
பகுப்பு:நிரலாக்கம்
மதுரை இளங்கண்ணிக் கௌசிகனார்

**மதுரை இளங்கண்ணிக் கௌசிகனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது புறநானூறு 309
* திணை - தும்பை
* துறை - நூழிலாட்டடு
## பாடல் சொல்லும் செய்தி
வேல், அம்பு போன்ற இரும்புக்கருவிகளின் நுனி சிதையும்படி போரிட்டுப் பகைவரை வெல்வது என்பது பிறரும் செய்யக்கூடியதே ஆகும். ஆனால் இந்த நூழில் வீரன்றைப் போலப் பிறரை அஞ்சும்படி செய்வது அரிது.

பாசறையில் நூழிலாட்டும் வீரன் இருக்கிறான். புற்றில் பாம்பு இருப்பது போல இருக்கிறான். மன்றத்தில் கொல்லேறு சிங்கம் திரிவது போலத் திரிகிறான் என்று கேள்விப்பட்டதும் பகைவர் நடுங்குவர்.

நினைத்தாலே நடுங்கச் செய்யும் போர்த்தொழிலை நூழிலாட்டு என்பர்.

பகுப்பு:சங்கப் புலவர்கள்
மதுரை ஆசிரியர் கோடங்கொற்றனார்

**மதுரை ஆசிரியர் கோடங்கொற்றனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது குறுந்தொகை 144.

## பெயர் விளக்கம்
கோடு என்னும் சொல் மலையைக் குறிக்கும். இந்தப் புலவர் கொற்றனார் மலைப்பகுதியில் வாழ்ந்ததால் கோடங்கொற்றனார் எனப்பட்டார்.

## பாடல் சொல்லும் செய்தி
* மகட் போக்கிய செவிலித்தாய் சொல்லியது.
கடலோரக் கழிகளில் பூத்திருக்கும் காவி மலர்களைப் பறித்து விளையாடுவாள். வெள்ளை நுரையோடு வரும் கடலலைகளோடு விளையாடுவாள். ஆயத்தாருடன் சேர்ந்தே விளையாடுவாள். இவற்றையெல்லாம் விட்டுவிட்டுத் தனியே தன் காதலனுடன் என் மகள் சென்றுவிட்டாள்.

பாலைநிலத்தில் கல்லுப் பரல்கள் காலை உருத்துவதைப் பொருட்படுத்தாமல் சென்றுவிட்டாள். மழை இல்லாத மேகம் உலாவும் மலைக்குச் சென்றுவிட்டாள். விலங்குகள் நடமாடும் மலைநாட்டுக்குச் சென்றுவிட்டாள். அந்தோ! என் மனம் என்ன பாடு படுகிறது!

பகுப்பு:சங்கப் புலவர்கள்
வங்காளப் பிரிவினை

**வங்காளப் பிரிவினை** அல்லது **வங்கப் பிரிவினை** (*Partition of Bengal*) அல்லது **வங்கபங்கம்** என்பது 1905 அக்டபர் 16 ல் பிரித்தானிய இந்தியாவின் வங்காள மாகாணத்தை இரண்டாக பிரிக்க எடுக்கப்பட்ட முடிவு , இந்திய தேசியவாதிகளின் எதிர்ப்பாலும், இந்துக்களின் வற்புறுத்தலாலும் 1911ல் மீண்டும் வங்காளம் ஒன்றாக இணைக்கப்பட்டது. 1947ல் இந்தியப் பிரிவினையின் போது மத அடிப்படையில் மீண்டும் இரண்டாகப் பிரிக்கப்பட்டது.

வங்காளம் பிரித்தானிய இந்தியாவின் மிகப் பெரிய மாகாணங்களில் ஒன்று. 1905ல் 1,89,000 சதுர மைல்கள் பரப்பளவையும் 8 கோடி மக்கள் தொகையினையும் கொண்டிருந்தது. அளவிலும் மக்கள் தொகையிலும் பெரிதாக உள்ள மாகாணத்தை நிர்வகிப்பது கடினமாக உள்ளதென்று கூறி காலனிய ஆட்சியாளர்கள் அதனை இரண்டாகப் பிரிக்க முடிவு செய்தனர். இப்பிரிவினையோடு சேர்த்து அசாம் மத்திய மாகாணங்களின் பகுதிகள் சிலவற்றை புதிய மாகாணங்களோடு இணைக்கவும் முடிவு செய்தனர். கிழக்கு வங்காளத்தின் முசுலிம்களும் மேற்கு வங்கத்தில் இந்துக்களும் பெரும்பான்மையாக இருந்தனர். இந்தியாவின் வைசுராய் கர்சான் பிரபுவால் அக்டோபர் 16, 1905ல் இப்பிரிவினை நடைமுறைப்படுத்தப்பட்டது. 

புதிய அமைப்பில் மேற்கு வங்காளம் 141,580 சதுர மைல்கள் பரப்பளவையும் 5.4 கோடி மக்கள்தொகையினையும் (4.2 கோடி இந்துக்கள், 1.2 கோடி முசுலிம்கள்) கொண்டிருந்தது. இரண்டாவது பிரிவு  கிழக்கு வங்காளம் மற்றும் அசாம்  106,540 சதுர மைல்கள் பரப்பளவையும் 3.1 கோடி மக்கள்தொகையினையும் (1.3 கோடி இந்துக்கள், 1.8 கோடி முசுலிம்கள்) கொண்டிருந்தது. 

எனவே இப்பிரிவினை மத அடிப்படையில் அமைவதுடன் இந்து முசுலிம்களிடையே வேறுபாடுகளை ஏற்படுத்துவதற்காக செய்யப்படுகிறது என்று இந்திய தேசியவாதிகள் குற்றம் சாட்டினர். மேற்கு வங்க இந்துக்கள் இதனை எதிர்த்தாலும், கிழக்கு வங்க முசுலிம்களிடையே இப்பிரிவினை பரவலான வரவேற்பைப் பெற்றிருந்தது. அடுத்த சில ஆண்டுகளுக்கு இந்திய தேசியக் காங்கிரசின் தலைமையில் வங்காளம் முழுவதும் இதை எதிர்த்து போராட்டங்கள் நடைபெற்றன.

1911ல் இப்பிரிவினைத் திட்டம் திருப்பிப்பெறப்பட்டு இரு மாகாணங்களும் மீண்டும் ஒரே மாகாணமாக இணைக்கப்பட்டன. எனினும் இப்பிரிவினையால் வங்காளத்தில் மத அடிப்படையில் தேசிய உணர்வுகள் ஆழமாக வேரூன்றிவிட்டன. 1947ல் இந்தியா மத அடிப்படையில் பிரிக்கப்பட்டபோது கிழக்கு வங்காளம் பிரிந்து பாகிஸ்தானுடன் இணைந்துவிட்டது. 1971ல் வங்காளதேச விடுதலைப் போரின் மூலம் பாகிஸ்தானிலிருந்து விடுதலைபெற்று வங்காளதேசம் என்ற தனி நாடாகியது.

## மேற்கோள்கள்


பகுப்பு:1905 நிகழ்வுகள்
பகுப்பு:வங்காளதேசம்
பகுப்பு:மேற்கு வங்காளத்தின் வரலாறு
பகுப்பு:வங்காளதேச வரலாறு
மகாவம்சம் தரும் இலங்கைச் சரித்திரம்

**மகாவம்சம் தரும் இலங்கைச் சரித்திரம்** எனும் நூல் கலாநிதி கந்தையா குணராசாவினால் எழுதப்பட்ட ஒரு வரலாற்று ஆய்வு நூலாகும். இந்த நூல் மகாவம்சம் எனும் நூலில் காணப்படுகின்ற இலங்கையின் வரலாறு தொடர்பான தகவல்களை சுருக்கமாகவும், உண்மைகளையும் பொய்மைகளையும் வாசிப்போர் விளங்கிக்கொள்ளும் வகையில் விளக்கியும் ஒரு ஆய்வு நூலாக வெளியிடப்பட்டது. இந்த நூல் இலங்கை, யாழ்ப்பாணம், கமலா பதிப்பகம் ஊடாக 2003ம் ஆண்டு வெளியிடப்பட்டது.

பகுப்பு:ஈழத்து நூல்கள்
49-ஓ

**விதி 49-ஓ** இந்தியாவின் தேர்தல்களை நடத்தும் நெறிமுறைகளைக் கொண்ட தேர்தல் நடத்தை விதிகள், 1961 கீழ்   அமைந்துள்ள ஓர் விதியாகும். இது ஓர் ஏற்புடை வாக்காளர் தனது வாக்குச்சீட்டைப் பதிய விரும்பாது தமது செயலை பதிய விரும்பும்போது செய்யவேண்டுவனவற்றை விளக்குகிறது. இந்த விதியின் நோக்கம் வாக்குச்சீட்டுக்களின் தவறான பயன்பாட்டையும்  ஏமாற்றல்களையும் தடுப்பதாகும்.

## விதி 49-O உரை

*49-O.   வாக்காளர் வாக்களிக்க விரும்பாதபோது.-ஓர் வாக்காளர், தனது தேர்தல் பட்டியல் எண்  படிவம்-17A வாக்காளர் பதிவேட்டில் பதியப்பட்டபின்னர், விதி 49L துணைவிதி (1)இல் கண்டுள்ளபடி கையொப்பமோ கைநாட்டோ இட்டபிறகு, தனது வாக்கை இட விரும்பாது போனால், இது குறித்தான குறிப்பை, படிவம் 17A பதிவேட்டில் உரிய இடத்தில் வாக்குச்சாவடி அதிகாரியால் பதிவதுடன்  அந்த வாக்காளரின் கையொப்பமோ கைநாட்டோ அந்தக் குறிப்பிற்கு எதிராகப் பெறப்படவேண்டும்.*

## தற்போது நடைமுறைப்படுத்தப்படும் விதி 49-O

வாக்குச்சீட்டோ / வாக்குப்பதிவு இயந்திரமோ வேட்பாளர்களின் பெயர்கள் அடங்கிய பட்டியலை மட்டுமே கொண்டிருப்பதால் ஓர் வாக்காளர் இந்த விதியின் கீழ் நேரடியாக வாக்களிக்க இயலாமல் உள்ளது. வாக்குச்சாவடியிலுள்ள முதன்மை அதிகாரியிடம் தனது எண்ணத்தை அறிவிக்க வேண்டும்.  இது மறைவான வாக்களிப்பின் தன்மைக்கு முரணாக உள்ளது. ஆயினும், வாக்குச்சீட்டுக்கள் பயன்படுத்தும்போது வாக்காளர் தனது வாக்குச்சீட்டை "செல்லாதது" ஆக்கி இதற்கு வழிகாண முடியும். மின்னணு இயந்திரங்கள் செயலாக்கத்திற்கு வருமுன் இதுவே மறைவான வாக்களிப்புத் தன்மையைக் கெடுக்காது வெற்று வாக்குகளை அளிக்கும் முறையாக பொதுவாக பின்பற்றப்பட்டு வந்தது.

தற்போது, ஒரு தேர்தலில், *வெற்று* வாக்குகள் எவ்வளவு இருந்தாலும், ஏற்புடை வாக்குகளில் முதன்மையான எண்ணிக்கையைப் பெறும் வேட்பாளர் வெற்றி பெற்றவராவார்.  இருப்பினும் தேர்தல் அதிகாரிகள் வெற்று வாக்குகளின் எண்ணிக்கையையும் எண்ணி பதிய வேண்டும்.

49ஒ ஓட்டுகளின் எண்ணிக்கை குறிப்பிட்ட தேர்தலின் முடிவில் மாற்றம் ஏற்படுத்துவதில்லை. அது அறிந்து கொள்ளக்கூடிய எண்ணிக்கை மட்டுமே.

## இவற்றையும் பார்க்க
*49-ஓ (திரைப்படம்)

## மேற்கோள்கள்

## வெளியிணைப்புகள்
*இந்தியத் தேர்தல் ஆணையம்

பகுப்பு:இந்தியத் தேர்தல்கள்
வாட்டர்லூ பல்கலைக்கழகம்

**வாட்டர்லூ பல்கலைக்கழகம்** (*University of Waterloo*) கனடாவில் ஒண்டாரியோ மாநிலத்தில் வாட்டர்லூ நகரில் அமைந்துள்ள ஒரு பொதுப் பல்கலைக்கழகம் ஆகும். இக்கல்லூரி 1957 ஆம் ஆண்டு நிறுவப்பட்டு தற்போது 30,000 இற்கும் அதிகமான மாணவர்கள், ஆசிரியர்கள், ஊழியர்களுடன் பெரும் பல்கலைக்கழகமாக உள்ளது. வட அமெரிக்காவிலேயே கணிதத்துக்கெனத் தனிப் பீடம் ஒன்று இப்பல்கலைக்கழகத்திலேயே அமைக்கப்பட்டது இதன் ஒரு சிறப்பாகும்.

## மேற்கோள்கள்

## வெளி இணைப்புகள்
* வாட்டர்லூ பல்கலைக்கழகம்

பகுப்பு:கனடிய பல்கலைக்கழகங்கள்
பகுப்பு:ஒன்ராறியோ
ரானா நவீட் உல் ஹசன்

**ரானா நவீட் உல் ஹசன்** (*Rana Naved-ul-Hasan*, பிறப்பு: பிப்ரவரி 28. 1978), ஒரு பாக்கித்தானியத் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 74 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995 இலிருந்து 1999வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1978 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:ஹியர்போர்ட்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
வசீம் ராசா

**வஸீம் ராசா** (*Wasim Raja*, பிறப்பு: சூலை 3. 1952, இறப்பு ஆகத்து 23. 2006) பாக்கித்தானியத் துடுப்பாட்டக்காரர்). இவர் 57 தேர்வுத் துடுப்பாட்டப் போட்டிகளிலும், 54 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1973 இலிருந்து 1985 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1952 பிறப்புகள்
பகுப்பு:2006 இறப்புகள்
பகுப்பு:டர்ஹாம் துடுப்பாட்டக்காரர்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
ரசீட் கான்

**ரசீட் கான்** (*Rashid Khan )*, பிறப்பு: டிசம்பர் 15. 1959), ஒரு பாக்கித்தானியத் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 29 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1980இலிருந்து 1985வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1959 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
மதுரை இளங்கௌசிகனார்

**மதுரை இளங்கௌசிகனார்** சங்ககாலப் புலவர்களில் ஒருவர். அவரது பாடல் ஒன்றே ஒன்று உள்ளது. அது அகநானூறு 381.
## பாடல் சொல்லும் செய்தி
பொருள் தேடப் பிரிந்து சென்ற தலைவன் பாலைநிலச் சுரவழியில் செல்லும்போது தன் தலைவியின் எண்ணம் வரத் தன் நெஞ்சோடு பேசுகிறான்.

வானவன் என்னும் சேரன் அழித்த பகைவர் நாடு போல் அவள் அழிந்த கோலத்தில் பெருமூச்சு விட்டுக்கொண்டிருப்பாள். 
குவளை மொட்டுப் போன்ற அவள் கண் பனியைக் கொட்டிக்கொண்டிருக்கும். அங்கே அவள் அப்படி.

இங்கே நான் வெயில் சுட்டெரிக்கும் சுரவழியில் இருக்கிறேன். இங்கே ஒரு நெடுந்தகை யானையின் கொம்பைப் பிடுங்கி வைத்திருந்தான். ஆண் ஆளி ஒன்று அந்த யானைக்கொம்பை எடுத்து அதன் குருத்தை மென்று தின்றுகொண்டிருக்கிறது. இங்கு நிழலெல்லாம் சுருண்டுகிடக்கிறது. இங்குள்ள வடுகர் தம் வேட்டைநாயுடன் சென்று வேட்டையாடிக் கொண்டுவந்த இறைச்சித் துண்டுகளைக் கழுகினம் கவர்ந்துகொண்டு வானில் பறக்கிறது. - இது இங்கிள்ள நிலை.

பகுப்பு:சங்கப் புலவர்கள்
காசீம் உமர்

**காசீம் உமர்** (Qasim Umar, பிறப்பு: பிப்ரவரி 9. 1957), ஒரு பாக்கித்தானியத் துடுப்பாட்டக்காரர். இவர் 26 தேர்வுத் துடுப்பாட்டப் போட்டிகளிலும், 31 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1983இலிருந்து, 1987வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1957 பிறப்புகள்
பகுப்பு:கம்பர்லாந்து துடுப்பாட்டக்காரர்கள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
அப்துல் ரஊப்

**அப்துல் ரஊப் கான்** (*Abdur Rauf Khan*, பிறப்பு: திசம்பர் 9 1978), ஒரு பாக்கித்தானியத்  துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.  2009இல்  பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1978 பிறப்புகள்
ரியாஸ் அப்ரிடி

**ரியாஸ் அப்ரிடி** (*Riaz Afridi,* பிறப்பு: சனவரி 21 1985), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிகளிலும், 42 முதல்தர துடுப்பாட்டப் போட்டிகளிலும் கலந்து கொண்டுள்ளார். 2007இல் பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
ரிஸ்வான் உஸ் சமான்

**ரிஸ்வான் உஸ் சமான்** (Rizwan-uz-Zaman, பிறப்பு: செப்டம்பர் 4 1961), ஒரு பாக்கித்தானியத் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும், மூன்று முதல்தர துடுப்பாட்டப் போட்டிகளிலும் கலந்து கொண்டுள்ளார். 1981இலிருந்து 1989வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1961 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
கைசிர் அப்பாஸ்

**கைசிர் அப்பாஸ்** (Qaiser Abbas, பிறப்பு: மே 7. 1982), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 84 முதல்தர துடுப்பாட்டப் போட்டிகளிலும்கலந்து கொண்டுள்ளார். 2000இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
பர்வீஸ் சஜாத்

**பர்வீஸ் சஜாத்** (Pervez Sajjad, பிறப்பு: ஆகத்து 30. 1942), ஒரு பாக்கித்தானியத் துடுப்பாட்டக்காரர். இவர் 19 தேர்வுத் துடுப்பாட்டப் போட்டிகளிலும், 133 முதல்தர துடுப்பாட்டப் போட்டிகளிலும்கலந்து கொண்டுள்ளார். 1964இலிருந்து 1973வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1945 பிறப்புகள்
பகுப்பு:1942 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
சாதிக் முகம்மது

**சாதிக் முகம்மது** (*Sadiq Mohammad,* பிறப்பு: மே 3 1945), ஒரு பாக்கித்தானியத் துடுப்பாட்டக்காரர். இவர் 41 தேர்வுத் துடுப்பாட்டப் போட்டிகளிலும், 19 முதல்தர துடுப்பாட்டப் போட்டிகளிலும் கலந்து கொண்டுள்ளார். 1969இலிருந்து 1981வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1945 பிறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:வாழும் மக்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
பகிடிவதை

**பகிடிவதை** அல்லது **பகடிவதை** (*ragging*, ரேகிங்க்) என்பது பாடசாலைகளிலும் கல்லூரிகளிலும் உட, உள ரீதியாகப் புதிய மாணவர்கள் பழைய மாணவர்களால் துன்புறுத்தப்படுவதாகும். புதியவர்களை உள்வாங்குவதற்காகச் செய்யப்படுவது என்று கூறப்படும் இந்நடவடிக்கையால் புதியவர்கள் மோசமான பாதிப்புக்களை அடைவதுண்டு. இந்தப் பகடி வதை தொடக்கக் காலத்தில் புதியவர்களுடன் நட்பு ஏற்படுத்திக் கொள்ளும் நோக்கத்துடன் இருந்தாலும் காலப்போக்கில் இது வன்முறைச் செயல்களுக்கும் குற்றங்களுக்கும் வித்திட்டுள்ளது. பகிடிவதை பன்னெடுங்காலமாக நடைபெற்று வருகிறது. பதினெட்டாம் நூற்றாண்டில் இங்கிலாந்தில் மிகப் பரவியிருந்ததாகக் கூறப்படுகிறது.

பகிடிவதை பொதுவாக மூன்று வகைப்படுகிறது
* பேச்சுரீதியான (உள) துன்புறுத்தல்
* உடல்ரீதியான துன்புறுத்தல்
* பாலியல் ரீதியான துன்புறுத்தல்

சில மாணவர்கள் தற்கொலை வரை செல்ல பகிடிவதையே காரணம் எனப்படுகிறது. உடல்ரீதியான துன்புறுத்தல் இறப்புக்கும் காரணமாவதுண்டு. இலங்கையில் வரப்பிரகாசு என்ற மாணவனின் மரணம் இத்தகையதொரு சம்பவமாகும். இந்தியாவில் நாவரசு கொலை வழக்கு பகடிவதையால் ஏற்பட்ட ஒரு கொலைச் சம்பவமாகும்.  இந்தியாவில் பகடி வதை செய்வது தடை செய்யப்பட்டுள்ளது.

## மேற்கோள்கள்

பகுப்பு:மனித உரிமை மீறல்கள்

பகுப்பு:கல்விச் சிக்கல்கள்
நியாஸ் அஹ்மத்

**நியாஸ் அஹ்மத்** (Niaz Ahmed, பிறப்பு: நவம்பர் 11. 1945, இறப்பு ஏப்ரல் 12. 2000) பாக்கித்தானியத் துடுப்பாட்டக்காரர்). இவர் இரண்டு தேர்வுத் துடுப்பாட்டப் போட்டிகளிலும், 39 முதல்தர துடுப்பாட்டப் போட்டிகளிலும்கலந்து கொண்டுள்ளார். 1967இலிருந்து 1969வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1945 பிறப்புகள்
பகுப்பு:2000 இறப்புகள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
சஹீத் நசீர்

**சஹீத் நசீர்** (Shahid Nazir, பிறப்பு: டிசம்பர் 4. 1977), ஒரு பாக்கித்தானியத் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும், 17 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996இலிருந்து 1999வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
அமீர் நசீர்

**அமீர் நசீர்** (Aamer Nazir, பிறப்பு: சனவரி 2. 1971), ஒரு பாக்கித்தானியத் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும், ஒன்பது ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1993இலிருந்து 1995வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
சயீது அகமது

**சயீது அகமது** (*Saeed Ahmed*, 1 அக்தோபர் 1937 – 20 மார்ச் 2024) பாகித்தானியத் துடுப்பாட்ட வீரர் ஆவார். பாக்கித்தான் துடுப்பாட்ட அணியில் தேர்வுத் துடுப்பாட்ட அணியில் தலைவராகப் பணியாற்றி விளையாடியவர். பின்னர் இவர் தப்லீக் ஜமாஅத் உறுப்பினர் ஆனார்.  

1937 இல் சலந்தரில் பிறந்த சயீது அகமது, லாகூர் அரசு இசுலாமியக் கல்லூரியில் கல்வி கற்றார். இவரது சகோதரர் யூனிசு அகமது  பாக்கித்தான் அணியில் விளையாடினார். சயீது 1958 சனவரி 17 இல் பார்படோசில் மேற்கிந்தியத்தீவுகள் துடுப்பாட்ட அணிக்கு எதிராக தனது முதலாவது தேர்வுப் போட்டியில் விளையாடினார். இப்போட்டியில் இரண்டாவது பகுதியில் 65 ஓட்டங்களை எடுத்தார். இத்தொடரில் சயீது 508 ஓட்டங்களை எடுத்தார். 

## மேற்கோள்கள்

## வெளி இணைப்புகள்
*

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1937 பிறப்புகள்
பகுப்பு:2024 இறப்புகள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
சலாகுத்தீன் (துடுப்பாட்டக்காரர்)

**சலாகுத்தீன்** (ஆங்கிலம்:Salahuddin, பிறப்பு: பிப்ரவரி 14 1947) பாக்கித்தானியத் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 111 முதல்தர துடுப்பாட்டப் போட்டிகளிலும் கலந்து கொண்டுள்ளார். 1965இலிருந்து 1969வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1947 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
சலீம் அல்தாப்

**சலீம் அல்தாப் ** (*Saleem Altaf,* பிறப்பு: ஏப்ரல் 19 1944), ஒரு பாக்கித்தானியத் துடுப்பாட்டக்காரர். இவர் 21 தேர்வுத் துடுப்பாட்டப் போட்டிகளிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1967இலிருந்து 1978வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1944 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
நசார் முகம்மது

**நசார் முகம்மது** (*Nazar Mohammad,* பிறப்பு: மார்ச்சு 5. 1921, இறப்பு சூலை 12. 1996 பாக்கித்தானியத் துடுப்பாட்டக்காரர்). இவர் ஐந்து தேர்வுத் துடுப்பாட்டப் போட்டிகளிலும், 45 முதல்தர துடுப்பாட்டப் போட்டிகளிலும்கலந்து கொண்டுள்ளார். 1952 இல் பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1921 பிறப்புகள்
பகுப்பு:1996 இறப்புகள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
நவீட் லத்திப்

**நவீட் லத்திப்** (Naved Latif, பிறப்பு: பிப்ரவரி 21. 1976), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 11 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001 இல் பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1976 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்